**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 30.06.2011**

Predsedajúci : p. Dana Žúrková – starostka obce

Prítomní:MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, , Ing. Rudolf Bilka

Ospravedlnený: Jozef Hološka

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení
4. Schválenie Záverečného účtu Obce Popudinské Močidľany za rok 2010
5. Schválenie Školského klubu detí v Základnej škole Popudinské Močidľany
6. Schválenie platu starostky obce
7. Oboznámenie sa so Správou nezávislého audítora o overení účtovej závierky Obce Popudinské Močidľany
8. Oboznámenie sa s Dodatkom správy audítora o overení súladu Výročnej správy s účtovnou závierkou Obce Popudinské Močidľany
9. Schválenie odpredaja časti pozemku par.č. 104/1 a časti pozemku par.č. 103/1 v k.ú. Močidľany, vedeného ako záhrada (školská záhrada) pre účely výstavby rodinného domu
10. Schválenie prenájmu pozemku par. č. 179/1 a 179/6 v k.ú. Popudiny (záhrada za bytovým domom č. 271) manž. Pavlovi a Renáte Balážovým, bytom Popudinské Močidľany č. 271
11. Rôzne
12. Interpelácie poslancov
13. Diskusia
14. Záver

**1. Otvorenie**

Riadne zasadnutie obecného zastupiteľstva otvorila a viedla p. Dana Žúrková, starostka obce. Prítomných poslancov a občanov privítala a oboznámila s pripraveným programom.

**2. Určenie zapisovateľky a overovateľov zápisníce**

Za zapisovateľku zápisnice bola určená p. Martina Iršová a za overovateľov zápisnice boli určení Ing. Juraj Tokoš a Mgr. Vladimír Kudláč.

-2-

**3. Kontrola plnenia Uznesení**

 Na predchádzajúcom riadnom zasadnutí Obecného zastupiteľstva, ktoré sa konalo dňa 28.04.2011 boli prijaté nasledovné uznesenia:

**Uznesenie ObZ v Popudinských Močidľanoch č. 5/2011, ktorým** Obecné zastupiteľstvo v Popudinských Močidľanoch schválilo Zadanie Územného plánu Obce Popudinské Močidľany vypracovaného Ing. arch. Vladimírov Šagátom

**Uznesenie ObZ v Popudinských Močidľanoch č. 6/2011, ktorým** Obecné zastupiteľstvo v Popudinských Močidľanoch schválilo vybudovanie chodníka pre domami rodiny Kovaříkovej č. 316, rodiny Kutalovej /Kutal Ján a Renáta/, rodiny Mošaťovej č. d. 325 a rodiny Ondrušovej č. d. 326 v dĺžke cca 100 m. Chodník bude vybudovaný zo zámkovej dlažby a práce budú prevedené zamestnancami Obecného úradu Popudinské Močidľany.

**Uznesenie ObZ v Popudinských Močidľanoch č. 7/2011, ktorým** Obecné zastupiteľstvo v Popudinských Močidľanoch súhlasilo s možnosťou odpredaja pozemku par.č. 180 v k.ú Popudiny, ktorý tvorí predzáhradku rodinného domu č. 272.

**4. SCHVÁLENIE ZÁVEREČNÉHO ÚČTU OBCE POPUDINSKÉ MOČIDĽANY ZA ROK 2010**

Záverečný účet obce bol poslancom i kontrolórovi obce zaslaný na preštudovanie popredu. Po prerokovaní tohto bodu vydalo Obecné zastupiteľstvo nasledovné uznesenie:

**Uznesenie č. 8/2011** – Obecné zastupiteľstvo v Popudinských Močidľanoch schvaľuje Záverečný účet obce za rok 2010

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**5. SCHVÁLENIE ŠKOLSKÉHO KLUBU DETÍ V ZÁKLADNEJ ŠKOLE POPUDINSKÉ MOČIDĽANY**

V školskom roku 2008/2009 začal v našej obci pôsobiť Školský klub detí. Z nedostatku vtedajších priestorových kapacít sa ako dočasné riešenie umiestnenia ŠKD zvolila kultúrno-spoločenská miestnosť v budove miestneho kultúrneho domu.

Nakoľko bol v týchto mesiacoch uvoľnený učiteľský byt /doterajší nájomníci rod. Šteflíková sa presťahovali do svojho novozrekonštruovaného domu/ naskytla sa možnosť umiestniť do uvoľnených priestorov Školský klub detí. Byt sa samostatne prenajať nedá nakoľko je s priestorom školy spojený len interierovými dverami, má so školou spoločné plynové kúrenie a nemá samostatné WC. Dôležitým faktorom taktiež je to, že deti navštevujúce ŠKD nemusia hlavne v zimných mesiacoch pri nepriaznivom počasí prechádzať zo ZŠ do KD a presťahovaním ŠKD vznikne takzvané komunitné centrum t.j. priestor, kde by sa mohla stretávať organizovaná mládež, občania , ktorí navštevujú liturgické hodiny, jednota dôchodcov, divadelný spolok a podobne.

-3-

Po prerokovaní tohto bodu poslanci zaujali nasledovné uznesenie.

**Uznesenie č. 9/2011 -** Obecné zastupiteľstvo v Popudinských Močidľanoch schvaľuje umiestnenie Školského klubu detí pri Základnej škole Popudinské Močidľany do priestorov bývalého služobného bytu umiestneného v budove Základnej školy v Popudinských Močidľanoch.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**6. SCHVÁLENIE PLATU STAROSTKY OBCE**

Zákonom NR SR č. 154/2011 Z. z. bol novelizovaný zákon č. 253/1994 Z. z. o právnom postavení a platových pomerov starostov obcí a primátorov miest v znení neskorších predpisov.

Na základe tohto vydalo Obecné zastupiteľstvo v Popudinských Močidľanoch nasledujúce uznesenie:

**Uznesenie č. 10/2011 :**  Obecné zastupiteľstvo v Popudinských Močidľanoch schvaľuje plat starostky obce, ktorý je v zmysle zákona NR SR č. 253/1994 Z. z. o právnom postavení a platových pomeroch starostov obcí a primátorov miest a jeho neskorších noviel stanovený súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku 1,65 + zvýšenie platu o 10,96%.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**7. OBOZNÁMENIE SA SO SPRÁVOU NEZÁVISLÉHO AUDÍTORA O OVERENÍ ÚČTOVEJ ZÁVIERKY OBCE POPUDINSKÉ MOČIDĽANY K 31.12.2010**

V tomto bode bola predložená Správa nezávislého audítora o overení účtovej závierky zostavenej k 31.12.2010. Po prerokovaní tohto bodu vydalo Obecné zastupiteľstvo v Popudinských Močidľanoch nasledovné uznesenie:

**Uznesenie č. 11/2011 :** Obecné zastupiteľstvo v Popudinských Močidľanoch berie na vedomie Správu nezávislého audítora – Ing. Terézie Urbanovej o overení účtovej závierky zostavenej k 31.12.2010.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

-4-

**8. OBOZNÁMENIE SA S DODATKOM SPRÁVY NEZÁVISLÉHO AUDÍTORA O OVERENÍ SÚLADU VÝROČNEJ SPRÁVY S ÚČTOVNOU ZÁVIERKOU OBCE POPUDINSKÉ MOČIDĽANY**

V tomto bode bola predložená správa nezávislého audítora o overení súladu Výročnej správy s účtovnou závierkou Obce Popudinské Močidľany k 31.12.2010. Po prerokovaní tohto bodu vydalo Obecné zastupiteľstvo v Popudinských Močidľanoch nasledovné uznesenie:

**Uznesenie č. 12/2011 :** Obecné zastupiteľstvo v Popudinských Močidľanoch berie na vedomie Dodatok Správy nezávislého audítora – Ing. Terézie Urbanovej o overení súladu Výročnej správy s účtovnou závierkou Obce Popudinské Močidľany k 31.12.2010.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**9. SCHVÁLENIE ODPREDAJA ČASTI POZEMKU PAR.Č. 104/1 A ČASTI POZEMKU PAR.Č. 103/1 V K. Ú. MOČIDĽANY, VEDENÉHO AKO ZÁHRADA (ŠKOLSKÁ ZÁHRADA) PRE ÚČELY VÝSTAVBY RODINNÉHO DOMU**

Dňa 24.6.2011 bola na Obec Popudinské Močidľany doručená žiadosť Bc. Juraja Jančíka a manž. Ing. Paulíny Jančíkovej, bytom Popudinské Močidľany č. 139 o vydanie územnoplánovacej informácie na pozemok par. č. 104/1 v k. ú. Močidľany z dôvodu záujmu o výstavbu rodinného domu.

Pozemok nie je školou ani obcou využívaný a je vhodný na stavbu rodinného domu. Avšak na základe platného zákona č. 138/1991 Zb. o majetku obcí a najmä na základe jeho novelizácie účinnej od 01.01.2011 nie je možné aby obec odpredala svoj majetok priamym predajom (výnimku tvorí len majetkoprávne usporiadanie pozemkov, či predaj majetku osobe, ktorá bola v nájomnom vzťahu k tomuto majetku). Pozemok je možné predať len na základe verejnej dražby, či elektronickej aukcie.

V tomto bode sa vyjadrili i poslanci:

Ing. Ľubica Vaculková je proti predaju pozemku, súhlasila by len s prístupom k možnému stavebnému pozemku

MUDr. Marián Sivoň je proti predaju pozemku a to na základe rozhovoru s učiteľkami ZŠ Popudinské Močidľany

Pán Marián Kocák súhlasí s odpredajom pozemku, nakoľko pozemok nie je vôbec ani Základnou školou Popudinské Močidľany ani Obcou Popudinské Močidľany využívaný a udržiavanie pozemku, prípadne vybudovanie ihriska na tomto pozemku by obec stála nemalé finančné prostriedky

Mgr. Vladimír Kudláč, Ing. Juraj Tokoš a pán Miroslav Caletka taktiež súhlasia s odpredajom pozemku.

Po prerokovaní o tomto bode sa dalo hlasovať o nasledovnom uznesení:

**Uznesenie č. 132011 :** Obecné zastupiteľstvo v Popudinských Močidľanoch schvaľuje odpredaj časti pozemku par. č. 104/1 a časti pozemku 103/1 v k. ú. Močidľany, vedeného ako záhrada (školská záhrada) pre účely výstavby rodinného domu.

-5-

Predmetný pozemok bude geometricky zameraný, jeho cena úradne stanovená a následne môže byť odpredaný v elektronickej aukcii, poprípade verejnou dražbou.

Za: Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: MUDr. Marián Sivoň, Ing. Ľubica Vaculková

Zdržal sa hlasovania: -

**10. SCHVÁLENIE PRENÁJMU POZEMKU PAR.Č. 179/1 A 179/6 V K.Ú. POPUDINY (ZÁHRADA ZA BYTOVÝM DOMOM Č. 271) MANŽ. PAVLOVI A RENÁTE BALÁŽOVÝM, BYTOM POPUDINSKÉ MOČIDĽANY Č. 271**

Dňa 15.06.2011 bola na Obec Popudinské Močidľany doručená žiadosť manželov Pavla a Renáty Balážových, bytom Popudinské Močidľany č. 271 o uzatvorenie nájomnej zmluvy na pozemky par. č. 179/1 o výmere 474 m2 a par. č. 179/6 o výmere 52 m2 v k.ú. Popudiny.

Tieto pozemky sú súčasťou dvoru bytového domu č. 271, avšak neboli obcou doposiaľ vlastníkom bytov odpredané, nakoľko je na nich umiestnená studňa, ktorá zásobuje pitnou vodou i susednú stavbu polyfunkčného rodinného domu č. 272 /bývalá MŠ/. Nakoľko usporiadanie tohto pozemku by si vyžadovalo uloženie vecného bremena a v čase zápisu pozemkov a stavby bytového domu do katastra nehnuteľností bola vlastníkom stavby bytového domu i bývalého objektu MŠ stále Obec Popudinské Močidľany, nechali sa uvedené pozemky vo vlastníctve obce s tým, že v budúcnosti sa vzťahy upravia. Po odkúpení si jedného z dvoch bytov bytového domu manž. Balážovými, začali títo s okamžitou úpravou zanedbaných pozemkov, ktoré tvorili záhradu aj predzáhradku bytového domu. Nájomník susedného bytu p. Mila Gajdúšek pracuje v zahraničí a o pozemky sa z tohto dôvodu nemôže starať.

Po prerokovaní tohto vydalo obecné zastupiteľstvo nasledovné uznesenie:

**Uznesenie č. 14/2011:** Obecné zastupiteľstvo v Popudinských Močidľanoch schvaľuje prenájom pozemkov par. č. 179/1 o výmere 474 m2 a par. č. 179/6 o výmere 52 m2 v k. ú. Popudiny, vedených ako záhrada na LV č. 956 pre Obec Popudinské Močidľany za cenu rovnajúcej sa výške schválenej miestnej dane za pozemok užívaný ako záhrada na území Obce Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**11. RÔZNE**

V bode rôzne starostka obznámila poslancov i ostatných prítomných o prijatej dotácií z MF SR na opravu strechy Obecného úradu Popudinské Močidľany, ktorá je v havarijnom stave. Zároveň vyjadrila poďakovanie ministrovi financií SR pánovi Ivanovi Miklošovi, pánovi Milanovi Romanovi /SDKU-DS/, a pani Bernardíne Sprušanskej predsedníčke MO SKDÚ-DS Popudinské Močidľany, ktorí sa o vybavenie dotácie pričinili.

-6-

Taktiež vyjadrila poďakovanie i primátorovi mesta Holíč Mgr. Zdenkovi Čambalovi za pomoc za bezodplatné poskytnutie časti invetára zrušenej MŠ a kompletné detské ihrisko z tejto MŠ. Poskytnutý materiál sa použije pre ŠKD Popudinské Močidľany i v areáli TJ Popudinské Močidľany.

V tomto bode starostka oboznámila prítomných s naledujúcimi žiadosťami.:

- Žiadosť pána Milana Juráčka, trvale. bytom Popudinské Močidľany č. 127 o možnosť výstavby garáže na pozemku školskej záhrady v časti, kde dnes stoja hospodárske stavby určené k demolácií. Pokiaľ by mohol garáž v tejto časti pozemku postaviť, výmenou za to by na vlastné náklady odstránil nevyhovujúce hospodárske stavby a taktiež by na vlastné náklady odstránil i stavebný odpad. Vstup do garáže bude z miestnej komunikácie a steny garáže by tvorili časť oplotenia školského dvoru. Nakoľko je súčasná hospodárska stavba pomerne rozsiahla, po jej odstránení vznikne dostatočný priestor na vytvorenie parkovacích miest /cca 4 miesta/ tieto by následne mohli riešiť parkovanie učiteliek ZŠ i rodičov.

K žiadosti pána Milana Juráčka zaujalo Obecné zastupiteľstvo Popudinské Močidľany nasledovné uznesenie:

**Uznesenie č. 15/2011:** – Obecné zastupiteľstvo v Popudinských Močidľanoch schvaľuje dlhodobý prenájom pozemku par. č. 104/1 v k. ú. Močidľany, vedeného ako záhrada (pri ZŠ) o výmere 12 m2, pre účely výstavby garáže pre žiadateľa p. Milana Juráčka, bytom Popudinské Močidľany č. 127. Cena nájomného bude daná cenou demolačných prác hospodárskeho objektu (kôlňa, garáž), ktoré sú na predmetnom pozemku umiestnené.

Za: MUDr. Marián Sivoň, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: Ing. Ľubica Vaculková

Zdržal sa hlasovania: -

- Žiadosť pána Alojza Madáka a pani Anny Madákovej, trv. bytom Popudinské Močidľany č . 67, kde žiadajú o oplotenie ich záhrady od športového ihriska ako náhradu za časť pozemku, ktorý im bol odobratý pre rozšírenie okolia ihriska. Uvádzajú, že im bol daný prísľub zo strany TJ Popudinské Močidľany, že výmenou za kúsok pozemku im bude vystavaný plot, tak ako bolo prevedené u rodiny Iršovej a pána Marcela Ondruša.

K tejto žiadosti sa vyjadril pán Kocák, ktorý sa vyjadril, že rodine Madákovej bol v minulosti poskytnutý materiál na výstavbu oplotenia, ktoré sa zrealizovalo a odstúpený pozemok už TJ využíva viac rokov. Ostatní poslanci sa k problému nevyjadrili.

Starostka navrhla vybudovať oplotenie v roku 2012, nakoľko rozpočet určený pre TJ na tento rok bol vysoko prekročený. S týmto ostatní poslanci súhlasili.

Ďalej v tomto bode starostka predniesla poslancom žiadosť o vyriešenie problému s obecným autom. Terajšie obecné auto nie je v dobrom technickom stave, nedá sa naň spoľahnúť hlavne pri dlhších trasách. /Ratíškovice, Bratislava, Trenčín Trnava/. Poslanci vyjadrili súhlas s kúpou ojazdeného auta /3 – 4 ročného/ do maximálnej ceny 5 000,- € a vydalo k tomuto nasledovné uznesenie:

-7-

**Uznesenie č. 16/2011:** – Obecné zastupiteľstvo v Popudinských Močidľanoch schvaľuje zakúpenie služobného osobného automobilu pre potreby Obecného úradu Popudinské Močidľany, v maximálnej hodnote 5.000 €

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**07. INTERPELÁCIE POSLANCOV**

Interpelácie poslancov prebehli počas rokovania o jednotlivých bodoch.

**08. DISKUSIA**

V tomto bode sa mohli vyjadriť i občania, prípadne sa spýtať starostky i poslancov na riešenie problémov týkajúcich sa s chodom obce.

Pani Renáta Ondrušová sa informovala na pokračovanie budovania chodníka v časti obce Močidľany, ktorý bol schválený na minulom zasadnutí obecného zastupiteľstva, na čo jej bolo odpovedané, že chodník sa bude riešiť po dohode všetkých majiteľov domov, kadiaľ chodník povedie a taktiež až to dovolia financie obce.

Pán Jozef Polák vyjadril nespokojnosť s obecným úradom v otázke riešenia vzniku čiernych skádok v katastri našej obce a taktiež v otázke vývozu fekálií, na čo mu bolo odpovedané, že pokiaľ bude na obec podaná sťažnosť menovite na občanov, ktorí boli videní pri zakladaní čierných skládok v katastri našej obce, Obec Popudinské Močidľany túto sťažnosť môže riešiť. Čo sa týka vývozu fekálií, taktiež treba menovite uviesť, kto takéto vývozy realizuje, aby mohol byť dotyčný písomne upovedomený a pri opakovaných priestupkoch i pokutovaný.

**9.Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov, či občanov, starostka zasadnutie ObZ ukončila. Na záver starostka všetkým poslancom a občanom poďakovala za účasť.

-8-

**Rekapitulácia uznesení**

V prebehnutom zasadnutí ObZ Popudinské Močidľany poslanci schválili nasledovné uznesenie:

**Uznesenie č. 8/2011** – Obecné zastupiteľstvo v Popudinských Močidľanoch schvaľuje Záverečný účet obce za rok 2010

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**Uznesenie č. 9/2011 -** Obecné zastupiteľstvo v Popudinských Močidľanoch schvaľuje umiestnenie Školského klubu detí pri Základnej škole Popudinské Močidľany do priestorov bývalého služobného bytu umiestneného v budove Základnej školy v Popudinských Močidľanoch.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**Uznesenie č. 10/2011 :**  Obecné zastupiteľstvo v Popudinských Močidľanoch schvaľuje plat starostky obce, ktorý je v zmysle zákona NR SR č. 253/1994 Z. z. o právnom postavení a platových pomeroch starostov obcí a primátorov miest a jeho neskorších noviel stanovený súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku 1,65 + zvýšenie platu o 10,96%.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**Uznesenie č. 11/2011 :** Obecné zastupiteľstvo v Popudinských Močidľanoch berie na vedomie Správu nezávislého audítora – Ing. Terézie Urbanovej o overení účtovej závierky zostavenej k 31.12.2010.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

-9-

**Uznesenie č. 12/2011 :** Obecné zastupiteľstvo v Popudinských Močidľanoch berie na vedomie Dodatok Správy nezávislého audítora – Ing. Terézie Urbanovej o overení súladu Výročnej správy s účtovnou závierkou Obce Popudinské Močidľany k 31.12.2010.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**Uznesenie č. 13/2011 :** Obecné zastupiteľstvo v Popudinských Močidľanoch schvaľuje odpredaj časti pozemku par. č. 104/1 a časti pozemku 103/1 v k. ú. Močidľany, vedeného ako záhrada (školská záhrada) pre účely výstavby rodinného domu. Predmetný pozemok bude geometricky zameraný, jeho cena úradne stanovená a následne môže byť odpredaný v elektronickej aukcii, poprípade verejnou dražbou.

Za: Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: MUDr. Marián Sivoň, Ing. Ľubica Vaculková

Zdržal sa hlasovania: -

**Uznesenie č. 14/2011:** Obecné zastupiteľstvo v Popudinských Močidľanoch schvaľuje prenájom pozemkov par. č. 179/1 o výmere 474 m2 a par. č. 179/6 o výmere 52 m2 v k. ú. Popudiny, vedených ako záhrada na LV č. 956 pre Obec Popudinské Močidľany za cenu rovnajúcej sa výške schválenej miestnej dane za pozemok užívaný ako záhrada na území Obce Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

**Uznesenie č. 15/2011:** – Obecné zastupiteľstvo v Popudinských Močidľanoch schvaľuje dlhodobý prenájom pozemku par. č. 104/1 v k. ú. Močidľany, vedeného ako záhrada (pri ZŠ) o výmere 12 m2, pre účely výstavby garáže pre žiadateľa p. Milana Juráčka, bytom Popudinské Močidľany č. 127. Cena nájomného bude daná cenou demolačných prác hospodárskeho objektu (kôlňa, garáž), ktoré sú na predmetnom pozemku umiestnené.

Za: MUDr. Marián Sivoň, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: Ing. Ľubica Vaculková

Zdržal sa hlasovania: -

-10-

**Uznesenie č. 16/2011:** – Obecné zastupiteľstvo v Popudinských Močidľanoch schvaľuje zakúpenie služobného osobného automobilu pre potreby Obecného úradu Popudinské Močidľany, v maximálnej hodnote 5.000 €

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč

Proti: -

Zdržal sa hlasovania: -

Overovatelia zápisnice: Ing. Juraj Tokoš ...................................

 Mgr. Vladimír Kudláč ...................................

 **Dana Žúrková**

 starostka obce